O femeie, infectată cu Covid, a născut gemeni în timp ce era în comă.
Femeia s-a infectat cu Covid în timp ce era însărcinată. S-a aflat în comă indusă, timp în care medicii au adus gemenii în lume prin operaţie de cezariană. Iniţial, femeia a crezut că a pierdut sarcina.
O pacientă cu coronavirus, însărcinată cu gemeni, s-a trezit din comă şi a aflat că a născut, relatează Independent.Femeia lucra la spitalul din Birmingham, Marea Britanie, acolo unde era consultat în reumatologie. În a şasea lună de sarcină a început să se simtă din ce în ce mai rău, având simptome de Covid. În cele din urmă, ea a ajuns să fie internată la secţia de terapie intensivă chiar la spitalul în care lucra.A fost într-o comă indusă timp de o lună, perioadă în care medicii au decis că este mai sigur dacă gemenii vor fi aduşi pe lume prematur, prin operaţie de cezariană. Femeia, când s-a trezit din comă, a crezut că a pierdut sarcina."Eram însărcinată în 25 de săptămâni în acel moment. Când m-am trezit, m-am simţit dezorientată. Am crezut că am pierdut sarcina pentru că nu îmi mai vedeam burtica. Eram foarte îngrijorată şi dezorientată", a spus femeia.